KOMISSION ASETUS (ETY) N:o 1357/93,
annettu 2 päivänä kesäkuuta 1993,
lopullisen viininviljelyalueista luopumisen korvauksen myöntämisestä viinivuosiksi 1988/1989 P1995/1996 annetun neuvoston asetuksen (ETY) N:o 1442/88 vahvistamisen soveltamista koskevista yksityiskohtaisista säännöistä annetun asetuksen (ETY) N:o 2729/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lopullisen viininviljelyalueista luopumisen korvauksen myöntämisestä viinivuosiksi 1988/1989 P1995/1996 24 päivänä toukokuuta 1988 annetun neuvoston asetuksen (ETY) N:o 1442/88 (), sellaisena kuin se on muutettuna asetuksella (ETY) N:o 833/92 (), sellaisena kuin se on viimeksi muutettuna (ETY) N:o 1869/92 (), ja erityisesti sen 20 artiklan,
sekä katsoo, että
Espanjan ja Portugalin liittymisasiakirjan määräysten mukaisesti viinikaupan yhteistä järjestämistä koskevia säännöksiä sovelletaan Portugalissa toisesta siirtymävaiheesta lähtien; asetusta (ETY) N:o 1442/88 on muutettu asetuksella (ETY) N:o 833/92, jotta lopullisen luopumisen järjestelmää voitaisiin soveltaa tähän jäsenvaltioon viinivuodesta 1992/1993 lähtien; tiettyjä soveltamista koskevia yksityiskohtaisia sääntöjä on tarkennettava Portugalin osalta,
neuvoston asetuksessa (ETY) N:o 2392/86 (), sellaisena kuin se on muutettuna asetuksella (ETY) N:o 3577/90 (), säädetyn viinitilarekisterin käyttöön ottamisen vuoksi yhteisön tietyillä alueilla viinitilarekisterin tila-asiakirjoissa käytettyjä viittauksia on tarkennettava raivausasiakirjoissa toimenpiteen valvomisen helpottamiseksi ja viinitarharekistereiden ajantasaistamiseksi,
asetuksen (ETY) N:o 1442/88 4 artiklan 2 ja 4 kohdan mukaisesti raivaamiseen vahvistetun päivämäärän noudattamatta jättäminen johtaa korvausoikeuden menettämiseen; olisi lievennettävä tämän päivämäärän vähäisen ylittämisen seurauksia säätämällä, että korvausta pienennetään 20 prosentilla, jos tuottaja ei noudata tätä velvoitetta; tuottaja menettää kuitenkin oikeutensa tukeen, jollei hän ole suorittanut raivausta viimeistään korvauspyynnön jättämistä seuraavan vuoden 15 päivänä kesäkuuta tai tarvittaessa jäsenvaltion aikaisemmaksi vahvistamana päivämääränä; tämä toimenpide olisi laajennettava koskemaan tämän asetuksen voimaantulopäivänä vielä tutkittavana olevia asiakirjoja,
tämän vuoksi on muutettava komission asetusta (ETY) N:o 2729/88 (), sellaisena kuin se on viimeksi muutettuna asetuksella (ETY) N:o 678/89 (), ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2729/88 seuraavasti:
1) Lisätään 4 artiklan 1 kohdan a alakohtaan luetelmakohta seuraavasti:
" P viinitilarekisterissä käytetyt viittaukset tilaan ja palstoihin, jos rekisteri on tehty kyseisellä alueella."
2) Korvataan 6 artiklan 1 kohdan ensimmäinen alakohta seuraavasti:
"1. Hakija antaa toimivaltaiselle elimelle viipymättä tiedon raivauksen toteuttamisesta. Tämä elin tarkastaa, että 4 artiklassa annettujen säännösten mukaisesti tunnistettujen palstojen viiniköynnösten perusteellinen raivaus on tosiasiallisesti tapahtunut ja todistaa tapahtuma-ajankohdan. Tämä ilmoitus tehdään viimeistään pyyntöä seuraavan kalenterivuoden 31 päivänä heinäkuuta."
3) Lisätään 6 artiklan 3 kohtaan seuraava:
"3. Muutoin kuin ylivoimaisen esteen sattuessa korvausta pienennetään 20 prosentilla, jos hakija ei ole raivannut aloja, joista on haettu korvausta ennen asetuksen (ETY) N:o 1442/88 4 artiklan mukaisesti vahvistettuja päivämääriä. Korvausta ei makseta, jos raivausta ei ole suoritettu ennen hakemuksen jättämistä seuraavan vuoden 15 päivänä kesäkuuta. Jäsenvaltiot, jotka ovat vahvistaneet raivauksen toteuttamiseksi edellä mainitun 4 artiklan 4 kohdan mukaisesti 15 päivää toukokuuta aiemman määräajan, voivat siten aikaistaa edellä mainittua 15 päivän kesäkuuta päivämäärää."
4) Lisätään 10 a artiklaan alakohta seuraavasti:
"SPortugalin osalta ilmoittaminen tapahtuu liitteissä VI ja VII olevien taulukoiden mukaisesti."
5) Lisätään tämän asetuksen liitteet VI ja VII.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämän asetuksen 1 artiklan 3 kohtaa sovelletaan vielä vireillä oleviin asiakirjoihin tämän asetuksen voimaantulopäivästä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä kesäkuuta 1993.